شەفەق نیوز/ وەرێەوەبەرایەتی هاتوچوو پارێزگای هەولێر پایتەخت هەرێم کوردستان، ئمڕوو جومعە،  رانندەیل ئاگادار کەێد ک ئیواران هاتوچوو نەکەن لەوەر دروسبۊین تەم تۊنیگ ک کاریگەری لەبان ئاست نووڕین دروسکەێد.
قسەکەر وەڕێەوبەرایەتیەگە فازڵ حاجی لە بەیاننامەیگ ئمڕوو وت: رانندەیل تایبەت ئەوانەگ گەشت کەن لەمابەین پارێزگایەیل هەرێم و پارێزگایەیل ناوڕاس و باشوور عراق ئاگادار کریەن شەو هاتوچوو نەکەن لەوەر دروسبۊین تەم فرە خەسیگ  لە مەوقەی شەو تا ئەو رادەی ئاست نووڕین رەسێدە سفر ک هووکارە ئەرا مەترسی فرەیگ.
